cyanic-selkie/wikianc huggingface dataset:
Հայերը Հունգարիայում
Հունգարահայերի ինքնակառավարման մարմինները
Հունգարիայում 1993 թվականին ընդունվել է օրենք փոքրամասնությունների ինքնավարության մասին։ 1994 թվականին առաջին անգամ ընտրվեցին հայ փոքրամասնական ինքնավարություններ, 1995 թվականին ընտրվեց Բուդապեշտ մայրաքաղաքի հայ ինքնավարությունը և Հունգարիայի հայ ազգային ինքնավարությունը։ Ամեն չորս տարի անցկացվում են Հունգարիայի քաղաքներում և Բուդապեշտի թաղամասերում հայ փոքրամասնական ընտրություններ, իսկ այդ ընտրություններից մի քանի ամիս հետո (հաջորդ տարվա առաջին ամիսներին) Բուդապեշտի և Ազգային (ամբողջ Հունգարիայի) հայ ինքնավարությունների ընտրությունները։
Այժմ Հունգարիայի հայ ազգային ինքնավարության նախագահը Սևան Սերքիսյանն է, իսկ Բուդապեշտ մայրաքաղաքի հայ ինքնավարության նախագահը՝ Շարոլտա Իշեկուցը։
Արտաքին հղումներ
Կատեգորիա:Հունգարահայ հասարակություն
Խոցերու ջուր
Խոցերու ջուր, գետ Հայկական լեռնաշխարհում, Տիգրիսի ավազանում ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Պարսից ծոցի ավազանի գետեր Կատեգորիա:Թուրքիայի գետեր
Սթավանգեր 2017 (շախմատային մրցաշար)
Սթավանգեր 2017 (Norway Chess 2017), միջազգային շախմատային մրցաշար, որն անցկացվել է 2017 թվականի հունիսի 5-17-ը Սթավանգերում։
Մրցանակներ
Մրցանակային ֆոնդը կազմել է 249 000 եվրո․
Աղբյուրներ
Կատեգորիա:Շախմատային մրցաշարեր Կատեգորիա:Լևոն Արոնյանի մասնակցությամբ մրցաշարեր Կատեգորիա:Շախմատը Նորվեգիայում
Վլադիմիր Յակովլև (այլ կիրառումներ)
Վլադիմիր Յակովլև անուն-ազգանունը կարող է վերաբերել հետևյալ անձանց.
Ծաղկե կամուրջ
«Ծաղկե կամուրջ» (ռում.՝ Podul de Flori), Ռումինիան և Մոլդավական Խորհրդային Հանրապետությունը բաժանող Պրուտ գետի ափին՝ խորհրդա-ռումինական սահմանին տեղի ունեցած երկու քաղաքական միջոցառումների անվանումը, որոնց ընթացքում սահմանի երկու կողմերից էլ գետի ջրերի մեջ նետվեցին ծաղկեփնջեր (այստեղից էլ՝ միջոցառումների անվանումը), և սահմանի հատումը կատարվեց առանց անձը հաստատող փաստաթղթերի ներկայացման ։
Առաջին «Ծաղկե կամուրջը»
Առաջին միջոցառումը տեղի ունեցավ 1990 թվականի մայիսի 6-ին, տեղական ժամանակով 13-ից 19-ը ընկած ժամանակահատվածում։ Երկրորդ համաշխարհային պատերազմի ավարտից հետո առաջին անգամ Ռումինիայի քաղաքացիներին այդ ընթացքում թույլատրվեց սահմանային Պրուտ գետը հատել և Մոլդովական ԽՍՀ անցնել առանց որևէ փաստաթուղթ ներկայացնելու։
Պրուտ գետով 700 կիլոմետր ձգվող սահմանի ողջ երկայնքով կահավորվեցին հետևյալ ութ անցակետերը. 1.Մոյկան-Պերեռիտա, 2.Ստինկա-Կոստեշտի, 3.Յասսի-Ունգեն, 4.Ունգեն-Ունգենի կամուրջ, 5.Ալբիցա-Լեուշեն, 6.Ֆելչիու-Ցիգանկա, 7.Օանչա-Կագուլ, 8.Գալաց-Ջուրջուլեշտի ։ Այս իրադարձությունը, որին մասնակցեց շուրջ 1,2 միլիոն մարդ, համեմատվեց գերմանացիներին մի ժամանակ բաժանած բեռլինյան պատի քանդման հետ, որը բազմաթիվ ընտանիքների վերամիավորվելու հնարավորություն ընձեռեց. В районе Унгеня около 250 тысяч человек перешли границу : Հենց միայն Ունգենում սահմանը հատեց մոտավորապես 250 հազար մարդ ։
Միջոցառումը կազմակերպել էին «Հանուն աշխարհի բոլոր ռումինների միասնության» մշակութային միությունը, «Բուխարեստ-Քիշնև» մշակութային ընկերությունը, Մոլդովայի Ժողովրդական ճակատը։
Մայիսի 6-ի վաղ առավոտից գետի թե՛ ռումինական և թե՛ մոլդավական ափին արդեն հավաքվել էին հազարավոր քաղաքացիներ, որոնք իրենց բերած ծաղկեփնջերը նետելով ջուրը՝ խորհրդանշական կերպով ձևավորեցին ծաղկե մի կամուրջ։ Կեսօրին մի խումբ եկեղեցականներ առ Աստված առաքեցին եկեղեցական օրհներգը՝ «Te Deum»-ը, Պրուտի զույգ ափերով ալիք-ալիք հեռուները սփռվեց զանգերի ղողանջը, գետի ջրերի մեջ դարձյալ ծաղիկներ նետվեցին, և մարդիկ սկսեցին անկաշկանդ հատել սահմանը, հանդիպել իրենց հարազատներին, մտերիմներին, որոնց կարոտել էին տասնյակ տարիներ (տասնամյակներ առաջ Մոլդովան Ռումինական թագավորության մի մասն էր կազմում)։ Ճառեր, զեկուցումներ, ելույթներ չեղան։ Դրանց փոխարինել էր ժողովրդական անկեղծ տոնախմբությունը՝ երգն ու պարը, խաղերը, զբոսանքը...
Երկրորդ «Ծաղկե կամուրջը»
Համանման երկրորդ միջոցառումը տեղի ունեցավ 1991 թվականի հունիսի 16-ին։ Այս անգամ արդեն Մոլդավական ԽՍՀ-ի քաղաքացիները հնարավորություն ունեցան հատելու սահմանը առանց որևէ փաստաթուղթ ներկայացնելու։ «Ռոմպրես» գործակալության հրատարակած հաղորդագրության համաձայն՝ այդ օրը Բեսարաբիայի ավելի քան 150 հազար քաղաքացիներ Սկուլենիի մոտ անարգել հատել են սահմանը և ժամանել ռումինական Յասսի գավառ ։ Ժամանածների մեջ է եղել նաև Մոլդովայի խորհրդարանի պատվիրակությունը՝ Քիշնևի քաղաքագլուխ Նիկոլայ Կոստինի գլխավորությամբ ։ Այս իրադարձության պատվին Գալաց քաղաքի Աստվածամոր սուրբ հարության եկեղեցու առջև բարձրացվել է Ռումինիայի և Մոլդովայի միասնությունը խորհրդանշող խաչ։
Արձագանքներ
1991 թվականի օգոստոսին Մոլդովայի Հանրապետության նախագահ Միրչա Սնեգուրը իր ռումինացի գործընկերոջը՝ Իոն Իլիեսկուին առաջարկել է բանակցություններ վարել Մոլդովան ու Ռումինիան պաշտոնապես միավորելու վերաբերյալ, բայց ռումինական կողմը այդ առաջարկը թողել է անպատասխան ։ Ֆրանսիայի նախագահ Ֆրանսուա Միտերանը Միխայիլ Գորբաչովի խնդրանքով հեռախոսազրույց է ունեցել Իոն Իլիեսկուի հետ և ռումինացի առաջնորդին խնդրել հեռու մնալ ցույցերի առնչությամբ չկշռադատված գործողություններ ձեռնարկելուց ։
Վկայություններ
«Այս օրվա իրադարձությունը կարող է ծառայել իբրև մի գեղեցիկ վրեժխնդրության գործողություն 1812 թվականի մայիսի 16-ի ճակատագրական օրվա համար, երբ Ռուսաստանը Ալեքսանդր Առաջին ցարի գլխավորությամբ բզկտեց Մոլդովայի մարմինը, և 1940 թվականի հունիսի 28-ի համար, երբ Ստալինը մասնատեց Մեծ Ռումինիայի քարտեզը։ Բեսարաբցի մեր եղբայրների հետ հանդիպումը մեկ անգամ ևս ցույց տվեց, որ մենք մեկ ժողովուրդ ենք՝ Պրուտի ու Դնեստրի միջև ապրող, Էմինեսկուի լեզվով խոսող միևնույն ժողովուրդը, և որ այսօրվա միացումը, որն ընդամենը վեց ժամ տևեց, դառնալու է մեր վերջնական վերամիավորման նախերգանքը»։ Միրչա Կոսմա, Պրահովա ժուդեցի (գավառի) խորհրդի նախագահ
«Արտաքին քաղաքականության պայմաններում այս իրադարձությունը դիտվում է իբրև Ռումինիայի համար մի հնարավորություն՝ Մոլդովային բերելու Միացյալ Եվրոպա։ Եվ, ուրեմն, քսան տարի առաջ Պրուտի ջրերը նետված ծաղիկները իրենց նպատակակետին կհասնեն»։
Թեոդոր Բակոնսկի, ''2009-2012 թթ. Ռումինիայի արտաքին գործերի նախարար'' «Աներևակայելի, աննկարագրելի հուզիչ տեսարան էր։ Երկար տարիներ անց հարազատը հարազատին, ընկերը ընկերոջն էր գտնում, բարձրաձայն կանչում էին, միմյանց դիմում անուններով... Ինչ-որ մի պահի ռումինական ափից մի տղամարդ ցատկեց ջուրն ու լողաց դեպի հակառակ ափը, որտեղ բեսարաբներն էին հավաքված։ Պերեռիտացի իմ համերկրացիները լուռ կանգնած էին։ Հուզմունքը խեղդում էր նրանց, բայց սիրտ չէին անում նույնիսկ շարժվել, մինչև որ Պերեռիտայից մի գյուղացի ցատկեց ջուրը։ Նրան հետևեցին մյուսները։ Քիչ անց բոլորն արդեն խմբվել էին Պրուտի մեջտեղում ու ինքնաբուխ կերպով հորա պարն էին պարում։ Դա մի տեսարան էր, որն աշխարհում դեռ ոչ ոք որևէ վայրում չի տեսել։ Ահա թե ինչու եմ ես կարծում, որ նրանք, ովքեր ծաղրում են «Ծաղկե կամուրջ»-ը, հենց իրենք են ծիծաղելի, ծաղրելի։ Ուրախության արցունքները չի կարելի ծաղրի առարկա դարձնել»։ Գրիգորի Վիերու, բանաստեղծ
«Տասնյակ հազարավոր ռումիններ երկու ափերին գետի նմանվող մի հսկա հոսանք էին ստեղծել։ Ռումինները (Պրուտ գետի արևմտյան ափի) առաջինն էին, որ ԽՍՀՄ մուտք գործեցին առանց իշխանությունների համաձայնության» ։ Իոն Ունգրյանու ''1990-1994 թթ. Մոլդովայի մշակույթի և կրոնի հարցերի նախարար''
Արտաքին հղումներ
Կատեգորիա:ԽՍՀՄ փլուզում Կատեգորիա:Բողոքի ցույցեր Ռումինիայում Կատեգորիա:Ռումինիայի պատմություն Կատեգորիա:Մոլդովայի պատմություն
Կարահասանլի (Շարուրի շրջան)
Կարահասանլի (Qarahəsənli), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Ծանոթագրություններ
Կատեգորիա:Շարուրի շրջանի բնակավայրեր
(8710) Հաուլեյ
(8710) Հաուլեյ (Hawley), աստերոիդ աստերոիդների հիմնական գոտում։ Հայտնաբերվել է 1994 թվականի մայիսի 15-ին Շառլ դե Սենտ-Այնանի կողմից Պալոմարում ։
Միջին հեռավորությունը Արեգակից կազմում է 2,610658 ա. մ., առավելագույնը մոտենում է 2,1964 ա. մ. հեռավորության վրա և հեռանում 3,0249 ա. մ. ։ Արեգակի շուրջ մեկ ամբողջական պտույտ է կատարում 1540,72 երկրային օրվա ընթացքում, իր ուղեծրով շարժվելով միջինում 0,233657 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,17° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Շառլ դե Սենտ-Այնանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նոմոֆոբիա
Նոմոֆոբիա (nomophobia, արտահայտությունից), վախ (ֆոբիա) մնալ առանց բջջային հեռախոսի կամ նրանից հեռու   ։ Եզր, որը հապավում է՝ առաջացած «ֆոբիա՝ առանց բջջային հեռախոսի» («no-mobile-phone phobia») արտահայտությունից, առաջացել է 2010 թվականին YouGov-ի հետազոտությունների արդյունքում՝ UK Post Office-ի պատվերով։ Հետազոտության նպատակը այն ազդակների ուսումնասիրությունն էր, որոնք վերաբերում էին բջջային հեռախոսներից օգտվողներին։ Հետազոտությանը մասնակցել է 2,1 հազար մարդ։ Օգտատերերի գրեթե 53%-ը Մեծ Բրիտանիայում խոստովանել է, որ անհանգստանում են, երբ «կորցնում են իրենց բջջայյին հեռախոսը, ավարտվում է լիցքավորումը կամ հաշվի վրայի գումարը, կամ գտնվում են ռադիոծածկույթից դուրս»։ Տղամարդկանց գրեթե 58%-ը և կանանց 47%-ը նման վախեր են ունենում, իսկ ևս 9%-ը անհանգստանում են, երբ իրենց բջջային հեռախոսները անջատված են լինում։ Հարցվածների 55%-ը հայտարարել է, որ անհանգստության հիմնական պատճառը եղել է ընկերների կամ ընտանիքի հետ կապի բացակայությունը ։ Նոմոֆոբիայի դեպքում ընկճախտի մակարդակը հավասար է ամուսնության օրը կամ ատամնաբույժին այցելելու ժամանակ առաջացած ընկճախտի ազդեցությանը ։ Յուրաքանչյուր տասներորդ հարցվող հայտարարել է, որ իրենք պետք է հասանելի լինեն իրենց աշխատանքի պատճառով։ Միևնույն ժամանակ «ֆոբիա» եզրը՝ ի հարաբերումն նոմոֆոբիայի, պայմանական է, իսկ ամենից շատ դեպքերում այն պարզապես սովորական վախ է ։
Նոմոֆոբների գրեթե կեսը երբեք չեն անջատում իրենց բջջային հեռախոսները ։ Հետազոտությունը և դրան հաջորդող ուսումնասիրությունները բերեցին մի շարք խմբագիրների հրապարակումների, որոնք հազվադեպ կամ երբեք չէին օգտվոմ բջջային հեռախոսներից ։
Արտաքին հղումներ
Կատեգորիա:Բջջային կապ Կատեգորիա:Ֆոբիաներ
Այրած
Այրած, Այրածո լեռ, Չըրըգ, Չըրըք, Ջրիկ, Քարծայր, Քերծեր, լեռ Կիլիկիայում, Զեյթուն քաղաքի հյուսիս կողմում։ Գագաթային մասը մերկ է, բուսականությունից զուրկ, այստեղից է դրա անունը։ Զեյթունի համար բնական պաշտպանական կետ է։ Առաջին անգամ հիշատակվում է Կարապետ Ուլնեցի կաթողիկոսի կողմից 1727 թվականին։ Այրած լեռի շրջանում մինչև 1918-20 թվականները բնակվում էին 30 հայեր ։
Ծանոթագրություններ
Կատեգորիա:Քահրամանմարաշի մարզի լեռներ
Ալագյազ (լեռ)
Ալագյազ, լեռ Թուրքիայի Մուշի մարզում Հայկական Տավրոս լեռնահամակարգում, Մուշ քաղաքի մետակայքում։ Ունի երկաթի պաշարներ ։
Ծանոթագրություններ
Կատեգորիա:Թուրքիայի լեռներ Կատեգորիա:Մուշի մարզ
Վլադիմիր Յակովլև (գրող)
Վլադիմիր Յակովլև (Яковлев, Владимир Дмитриевич, ), ռուս գրող և բանաստեղծ։
Կենսագրություն
Նախ նա կարճ ժամանակով սովորել է Սանկտ Պետերբուրգի գեղարվեստի ակադեմիայում, իսկ հետո` Գլխավոր մանկավարժական ինստիտուտում։ Ինստիտուտն ավարտելուց հետո նա նշանակվել է ուսուցիչ Նովգորոդ նահանգի կոմսության Կրեստեցկիի դպրոցում, բայց շատ շուտով տեղափոխվել է Սանկտ Պետերբուրգ, որտեղ նշանակվել է Վասիլիևսկի կղզու Անդրեևսկի ծխական դպրոցի ուսուցիչ, որտեղից շուտով տեղափոխվել է Սուրբ ծննդյան ծխական դպրոց, բայց նա նույնպես այստեղ երկար չի մնացել։ 1840-ական թվականների կեսերին նա վերջնականապես թողել է մանկավարժական գործունեությունը։
1840-ականների վերջին նա ուղևորվել է Իտալիա և նկարագրել իր տպավորությունները Հայրենական գրառումներ, «Ընթերցանության գրադարանում», «Սովրեմեննիկ», իսկ ավելի ուշ` «Ռուսերեն Բառ», «Սվետոչ», «Հայրենիքի որդին» և այլ ամսագրերում, դրանց մի մասը դարձել են նաև նրա գրքի մի մասը։ «Իտալիա։ Նամակներ է ստացել Վենետիկից, Հռոմից և Նեապոլից» (Սանկտ Պետերբուրգ, 1855 թվական)։
1860-ականների սկզբին Յակովլևը կուրացել էր։ Նա այլևս չէր կարող ինքնուրույն գրել իր վերջին գործերը և թելադրել է իր կնոջը։ Մահացել է Սանկտ Պետերբուրգում, 1884 թվականի նոյեմբերի 3-ին և թաղվել է Սմոլենսկի լյութերական գերեզմանատանը։
Մատենագրություն
Նկարիչների կյանքից նրա պատմություններն ու էսսեները, բնօրինակ և թարգմանված բանաստեղծությունները, քննադատական ​​գրառումները և կյանքի հուշերը տեղ են գտել տարբեր հրապարակումներում։ Նրա շատ հոդվածներ ընդգրկված են Ա. Ստարչևսկու «Տեղեկատու հանրագիտարանային բառարանում»։
Գրականություն
Կատեգորիա:Բանաստեղծներ այբբենական կարգով Կատեգորիա:Ռուս գրողներ Կատեգորիա:Ռուս բանաստեղծներ Կատեգորիա:Ռուս արձակագիրներ
Սթյուրֆյորդ
Սթյուրֆյորդ կոմունան ստեղծվել է 1929 թվականին, երբ այն առանձնացվեց Լյունգեն կոմունայից։ Անվանումը ստացել է Լյունգեն ֆյորդի անունից։
Սթյուրֆյորդի զինանշանը
Սթյուրֆյորդ կոմունայի զինանշանը հաստատվել է1990 թվականի փետրվարի 9-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված է դեղին գույնի 3 մեխակ, որոնք խորհրդանշում են երեք երկրների՝ Նորվեգիայի, Ֆիլանդիայի և Շվեդիայի հատման կետը ։
Բնակչություն
Համաձայն 2007 թվականի մարդահամարի տվյալների՝ Սթյուրֆյորդ կոմունայում բնակվում է 1893 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա ։
Ծանոթագրություններ
Կատեգորիա:Թրոմս ֆյուլքեի կոմունաներ
Ալանդաղ
Ալանդաղ, լեռնագագաթ Կիլիկիայում, Ամոնսի լեռնաշղթայի հարավ մասում։
Ծանոթագրություններ
Կատեգորիա:Կիլիկիայի լեռներ
Սևիկ (Խնուսի գավառ)
Սևիկ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Բյուրակն լեռնագագաթի հարավարևելյան փեշին, Խնուս քաղաքից 15 կմ հարավ-արևմուտք ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Քուինս ծառուղի
Քուինս ծառուղի (Queens Boulevard), Քուինսի շրջանի գլխավոր փողոցներից մեկն է, Նյու-Յորքի շրջանում, ԱՄՆ, Նյու-Յորքի № 25 դաշնային մայրուղու մասը New York State Route 25: Փողոցը բաց է 20-րդ դարի սկզից։ Փողոցը սկսվում է Քուինսբորո կամրջից, Լոնգ Այլենդ, և ձգվում է մինչև Քուինսի կենտրոն։ Այն Քուինսի ամենաերկար փողոցներից մեկն է։
Պատմություն
Քուինս ծառուղին կառուցվել է XX դարի սկզբում՝ Քուինսբորոի նոր կամուրջը կենտրոնական Քուինսին միացնելու նպատակով և Մանհեթենից դուրս գալու հնարավորությունը ապահովելու համար։ Դրա համար իրականացվել են լայնածավալ ծրագրեր՝ արդեն առկա փողոցների ընդլայնման և միացման համար, այնպիսին ինչպիսին են Թոմսոն-պողոտան և Հոֆման ծառուղին, որոնց մնացորդները գոյություն ունեն մինչ այժմ։ Միաժամանակ 1920-1930-ական թվականներին կատարվում էին մետրոի թունելի զուգահեռ կառուցման աշխատանքներ Քուինս ծառուղու գծի համար։ Նպատակը, Քուինս ծառուղին վերածել ավտոմայրուղի, Նյու Յորքի նմանությամբ, չիրականացավ։ Նշանակալի լայնությունը, ուժեղ շարժը և առևտրական ձեռնարկությունների մեծաքանակ առկայությունը փողոցի երկայնքով Քուինս ծառուղին դարձրեցի ամենավտանգավոր փողոցներից մեկը ամբողջ Նյու Յորքում։ Այն սկսեցին անվանել «Մահվան ծառուղի» կամ «Կոտրված ոսկորների ծառուղի»։ 1993 թվականից սկսած մինչև 2000 թվականը ծառուղում մահացել է միջինում 10 հետիոտն տարվա ընթացքում, չհաշված բազմաթիվ վնասվածքները։ Դրանից հետո հանձն առան անվտանգության կանոններ՝ հետիոտների անվտանգության ապահովման համար, այդ թվում հատուկ նշանները՝ առավել վտանգավոր խաչմերուկներում. «Հետնյոտնը մահացել է այստեղ անցնելու ընթացքում», ինչը քչացրել է վնասները։ Քուինս-ծառուղով անցնում են Նյու Յորքի մետրոի(Քուինս ծառուղու երթուղի) E, F, M և R երթուղիները։
Արտաքին հղումներ
Կատեգորիա:Նյու Յորքի փողոցներ
Ալլաբրիա
Ալլաբրիա, հնագույն երկիր Ասորեստանի հյուսիս սահմանագլխին, Մանա երկրի հյուսիսում, Զաբի վերին հոսանքի շրջանում ։
Ծանոթագրություններ
Կատեգորիա:Պատմական երկրներ
Մորիագո դելա Բատալիա
Բնակչությունը կազմում է 2609 մարդ, խտությունը՝ 201 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 31010, հեռախոսային կոդ՝ 0438։
Ծանոթագրություններ
Կատեգորիա:Իտալիայի բնակավայրեր
(261) Պրիմնո
(261) Պրիմնո (Prymno), աստերոիդ աստերոիդների հիմնական գոտում։ Հայտնաբերվել է 1886 թվականի հոկտեմբերի 31-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 2,331499 ա. մ., առավելագույնը մոտենում է 2,1249 ա. մ. հեռավորության վրա և հեռանում 2,5381 ա. մ., իսկ Երկրի ուղեծրին Պրիմնո աստերոիդը նվազագույնը մոտենում է 1,1378 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1300,32 երկրային օրվա ընթացքում, իր ուղեծրով շարժվելով միջինում 0,276854 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,64° անկյուն։
Պրիմնո աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է B դասին ։
Արտաքին հղումներ
Կատեգորիա:Աստերոիդների դաս B Կատեգորիա:Ֆլորայի ընտանիքի աստերոիդներ Կատեգորիա:1886 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գրոս-Գերաու (շրջան)
Գրոս Գերաու  (Kreis Groß-Gerau), շրջան Գերմանիայում։ Շրջկենտրոնն է Գրոս Գերաու քաղաքը։ Զբաղեցնում է 453,05 կմ2։ Բնակչությունը՝ 254 678 մարդ։ Բնակչության խտությունը՝ 562 մարդ/կմ2։
Ծանոթագրություններ
Կատեգորիա:Գերմանիայի շրջաններ
Մոտա դի Լիվենցա
Մոտա դի Լիվենցա (Motta di Livenza, Mota de Łivensa), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 10 055 մարդ, խտությունը՝ 261 մարդ/կմ²։ Զբաղեցնում է 37 կմ² մակերես։ Փոստային ինդեքս՝ 31045, հեռախոսային կոդ՝ 0422։
(262) Վալդա
(262) Վալդա (Valda), աստերոիդ աստերոիդների հիմնական գոտում։ Հայտնաբերվել է 1886 թվականի նոյեմբերի 3-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,551255 ա. մ., առավելագույնը մոտենում է 2,0055 ա. մ. հեռավորության վրա և հեռանում 3,097 ա. մ. ։ Արեգակի շուրջ մեկ ամբողջական պտույտ է կատարում 1488,43 երկրային օրվա ընթացքում, իր ուղեծրով շարժվելով միջինում 0,241865 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,69° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1886 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մեգլումին անտիմոնիատ
Մեգլումին անտիմոնիատ, դեղամիջոց, որն օգտագործվում է լեշմանիոզի բուժման համար ։ Այն ներառում է լեշմանիոզի վիսցերալ, մաշկալորձաթաղանթային և մաշկային ձևերը ։ Այն ներարկում են միջմկանային կամ ներմուծում են վարակված տեղում ։
Կողմնակի ազդեցություններն են՝ ախորժակի կորուստ, սրտխառնոց, որովայնի ցավ, հազ, հոգնածության զգացողություն, մկանացավ, անկանոն սրտխփոց և երիկամի խնդիրներ ։ Այն չպետք է օգտագործել սրտի, լյարդի կամ երիկամի լուրջ խնդիրներ ունեցող մարդկանց շրջանում ։ Այն խորհուրդ չի տրվում օգտագործել կրծքով կերակրման ժամանակ ։ Այն պատկանում է հնգավալենտ անտիմոնիալ դեղերի խմբին ։
Մեգլումին անտիմոնիատը բժշկության մեջ սկսել է կիրառվել 1946 թվից ։ Այն ներգրավված է Առողջապահության համաշխարհային կազմակերպության հիմնական դեղերի ցանկում, առողջապահական համակարգում ամենաարդյունավետ և ապահով դեղերի շարքում ։ 2014 թվականի տվյալներով զարգացող աշխարհում մեկ սրվակի մեծածախ արժեքը մոտավոր 4.32 ԱՄՆ դոլար է ։ Այն առկա է Հարավային Եվրոպայում և Լատինական Ամերիկայում, բայց ոչ Միացյալ Նահանգներում ։
Հասարակություն և մշակույթ
Այն արտադրվում է Ավենտիսի կողմից և Ֆրանսիայում վաճառվում է Glucantime (Գլուկանտիմ), իսկ Իտալիայում Glucantim անվան տակ։
Ծանոթագրություններ
Կատեգորիա:Ծարիրի միացություններ Կատեգորիա:Առողջապահության համաշխարհային կազմակերպության հիմնական դեղեր
Ժունակ
Ժունակ (Junhac), համայնք Ֆրանսիայի Օվերն մարզի Կանտալ գավառում ։
Տորսկեն
Տորսկեն (Torsken), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Գրյուլեֆյորդ բնակավայրն է։ Պաշտոնական լեզուն է բուկմոլը։ Զբաղեցնում է 243.29 կմ² տարածք ։
Ժունակ
Բնակչությունը 2008 թվականի դրությամբ կազմում է 333 մարդ, բնակչության խտությունը` 12.02 մարդ/կմ²։ Բնակավայրը զբաղեցնում է 27.71 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 130 կմ հարավ, Օրիյակ քաղաքից` 24 կմ հարավ։
Տորսկեն
Տորսկեն կոմունան ստեղծվել է 1902 հունվարի 1-ին՝ առանձնանալով Բերգ կոմունայից։ 1964 թվականի հունվարի 1-ին կոմունայից առանձնացվել է Ռադսյոնը և միացվել Թրանյո կոմունային։ Կոմունայի անվանումը առաջացել է Տորսկեն լեռան անունից։ Կոմունայում գործում են մի քանի եկեղեցիներ, որոնք պատկանում են նորվեգական եկեղեցուն։ Տնտեսության հիմնական ուղղվածությունը նավահանգստի գործունեուոյունն է։ Մեծ թիվ են կազմում նաև ձկնորսությամբ զբաղվողները։
Ժունակ
Բնակչություն
Բնակչության քանակը ըստ տարիների
Տորսկեն
Տորսկենի զինանշանը
Տորսկեն կոմունայի զինանշանը հաստատվել է 1990 թվականի մարտի 13-ին և իրենից ներկայացնում է սև գույնով ներկված վահան, ներքևի մասը սուր, որի վրա պատկերված է դեղին գույնի հավասարաթև խաչ ։
Ժունակ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տորսկեն
Բնակչություն
Համաձայն 2007 թվականի մարդահամարի տվյալների՝ Տորսկեն կոմունայում բնակվում է 937 մարդ։ Կոմունայի բնակչության քանակը վերջին 60 տարում նվազել է գրեթե երկու անգամ ։
Ժունակ
Տնտեսություն
2010 թվականին ուներ 174 աշխատունակ (15-64 տարեկան) բնակիչ, որոնցից ակտիվ էին 135-ը, իսկ ոչ ակտիվները` 39։ Ակտիվության ցուցանիշը կազմում է 77,6 %։ 135 աշխատունակ մարդկանցից աշխատել է 130 անձ (66 տղամարդ և 64 կին)։ Գործազուրկ են եղել 5 անձ (4 տղամարդ և 1 կին)։ 39 անաշխատունակներից 6-ը եղել են աշակերտներ կամ ուսանողներ, 29-ը` թոշակառուներ, իսկ 4-ը չեն աշխատել տարբեր պատճառներով ։
Տորսկեն
Ծանոթագրություններ
Կատեգորիա:Թրոմս ֆյուլքեի կոմունաներ
Ժունակ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մուղանջիկ Մեհրաբ
Մուղանշիկ Մեհրաբ (Muğancıq Mehrab), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։
Ծանոթագրություններ
Կատեգորիա:Շարուրի շրջանի բնակավայրեր
(8711) Լյուկաշեր
Միջին հեռավորությունը Արեգակից կազմում է 2,699872 ա. մ., առավելագույնը մոտենում է 2,5321 ա. մ. հեռավորության վրա և հեռանում 2,8676 ա. մ. ։ Արեգակի շուրջ մեկ ամբողջական պտույտ է կատարում 1620,37 երկրային օրվա ընթացքում, իր ուղեծրով շարժվելով միջինում 0,222172 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 27,21° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կառլ Հերջենրոտերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալուջորի դաշտ
Ալուջորի դաշտ, դաշտ Թուրքիայում, Ձիխարսու գետի հովտում։ Տարածվում է Շապին Գարահիսար քաղաքի արևելյան կողմում։ Գետակներով հարուստ, ոռոգելի և արգավանդ ու բարեբեր դաշտ է ։
Ծանոթագրություններ
Կատեգորիա:Դաշտեր այբբենական կարգով Կատեգորիա:Գիրեսունի մարզի հարթավայրեր
Փառիսոսի թագավորություն
Փառիսոսի թագավորություն, հայկական պետություն 10-11-րդ դարերում։ 10-րդ դարի սկզբին Արցախ և Ուտիք նահանգների, ինչպես նաև Կամբեճան գավառի տեր Համամ Գրիգոր Առանշահիկի որդին՝ Սահակ Սևադան, իր ժառանգական տիրույթ Փառնես գավառին միացնելով Ուտիքի Գարդմանք և Ձորոգետ գավառները, հիմնել է Փառիսոսի իշխանությունը։
10-րդ դարի կեսին Սահակ Սևադայի որդի Հովհաննես-Սենեքերիմը իրեն հռչակել է թագավոր, որին ճանաչել է Հայոց Բագրատունյաց կենտրոնական թագավորության թուլացման գործում շահագրգռված Բյուզանդական կայսրությունը՝ Սենեքերիմին ուղարկելով արքայական թագ և ծիրանի։ Թագավորության կենտրոնն է դարձել Փառիսոս ավանը։ Հայոց Բագրատունի Գագիկ Ա թագավորը, չհաշտվելով Փառիսոսի թագավորության գոյության հետ, շուտով պայքար է սկսել նրա դեմ, իրեն դաշնակից դարձնելով Գանձակի քուրդ ամիրա Փադլունին։ Պայքարը շարունակվել է նաև Սենեքերիմի մահից (1003) հետո, նրան հաջորդած Փիլիպպեի օրոք, որի արդյունքում միացվել է հայոց միասնական պետությանը։
Կատեգորիա:Խաչենի իշխանություն Կատեգորիա:Արցախի պատմություն Կատեգորիա:Փառիսոսի թագավորություն
Միանե
Միանե  (Miane), կոմունա Իտալիայում։ Գտնվում է Վենետո մարզի Տրևիզո գավառում ։
Բնակչությունը կազմում է 3416 մարդ, խտությունը՝ 114 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 31050, հեռախոսային կոդ՝ 0438։
Ծանոթագրություններ
Կատեգորիա:Իտալիայի բնակավայրեր
Հյուսիսծովյան կայսրություն
Հյուսիսծովյան կայսրություն, հայտնի է նաև որպես Անգլո-Սկանդինավյան կայսրություն (Nordsøimperiet, դանիերենից տառադարձմամբ՝ «նորդսյոիմպերիետ»), միջնադարյան պետություն Հյուսիսային Եվրոպայում, որը գոյություն է ունեցել երկու տասնամյակից ավելի՝ 1013-1042 թվականներին։ Արդի պատմագիտության մեջ «Հյուսիսային ծովի կայսրություն» եզրն օգտագործվում է Անգլիայի, Դանիայի և Նորվեգիայի անձնական ունիան (միացյալ թագավորությունը) անվանակոչելու համար։ Ունիան ձևավորվում է վիկինգների նվաճողական արշավանքների արդյունքում, իսկ թագավորության անկումն էլ, իր հերթին, ազդարարում է Վիկինգների դարաշրջանի ավարտը ։
986 թավակից Դանիայի և 1000 թվականից Նորվեգիայի թագավորի տիտղոսը կրող Կանութ Դանիացին (հայտնի է նաև Սվեն Երկարամորուս անվամբ) 1013 թվականին արշավում է Բրիտանիա։ Նրա որդին և օրինական իրավահաջորդը հանդիսացող Կնուդ I-ը, ով հետագայում ստանում է «Մեծ» պատվանունը, նվաճում է անգլիական թագը և միավորում երեք թագավորությունները։ Նրա մահից հետո՝ 1035 թվականին, Հյուսիսծովյան կայսրությունը վերստին կազմալուծվում է, սակայն հաջորդ արքա Հարդեկնուդի միավորիչ գործունեության արդյունքում երեք թագավորությունները շարունակում են կառավարվել վիկինգյան Քնյութլինգների արքայատոհմի ներկայացուցիչների կողմից։
1042 թվականին մահանում է Հարդեկնուդը և հենց նույն տարում էլ միացյալ թագավորությունն անկում է ապրում։ Հարդեկնուդը դառնում է Անգլիայում և Շոտլանդիայում իշխած վերջին սկանդինավյան միապետը։
Հյուսիսծովյան կայսրությունը տալասակրատիկ տիպի բացարձակ միապետություն էր՝ ծովարարություն, որը ձևավորվել էր Անգլիայի, Դանիայի և Նորվեգիայի միավորման, ինչպես նաև որոշ տարածքային նվաճումների արդյունքում։ Իր գոյության ժամանակահատվածում համարվում էր Եվրոպայի գլխավոր քաղաքական ուժերից մեկը, որն իր ազդեցիկ դիրքն էր ուներ տարածաշրջանում։ Իր հզորության գագաթնակետին՝ Կնուդ I Մեծի օրոք, Հյուսիսծովյան կայսրությունը դիտարկվում էր որպես Արևմտյան Եվրոպայի երկրորդ երկիրը՝ ըստ ռազմաքաղաքական ներուժի՝ այդ առումով զիջելով միայն գերմանական ազգի Սրբազան Հռոմեական կայսրությանը ։
Արշավանքներ դեպի Անգլիա
Արքայազն Կնուդը Կանութ Դանիացու (նույն ինքը՝ Սվեն Երկարամորուս («Ֆորկբերդ»)) կրտսեր որդին էր, որն էլ հոր մահից հետո ժառանգելու էր Դանիայի թագավորության գահը։ Կնուդը վախճանվում է 1014 թվականի փետրվարի 3-ին՝ Անգլիա ներխուժման ժամանակ։ Այդ արշավանքի ընթացքում Կնուդին վստահված էր հարավային Անգլիայի Թրենթ գետի վրա տեղակայված դանիական նավահանգստի առաջնորդությունը։ Նախքան ներխուժումը՝ Սվեն Երկարամորուսը դաշնակցային կապեր էր հաստատել Լինդսի թագավորության հետ և վերջինս էլ դանիացի արքային խոստացել էր արշավանքի ընթացքում միանալ վիկինգների ինտերվիստական բանակին և ձիեր տրամադրել հեծելազորին։ Ռազմական գործողությունների ամենաթեժ պահին Լինդսի ազնվականները դրժում են իրենց խոստումը, իսկ անգլիական բանակները կարողանում են դուրս բերել Կանութ Դանիացու զորախմբերը իրենց երկրի տարածքից։ Երկարամորուսի՝ դեպի Անգլիա ձախողված արշավանքից հետո Անգլիայում վերահաստատվում է Էթելրեդ II-ի իշխանությունը ։
Փորձելով ամրացնել իր իշխանությունը՝ 1017 թվականին Կնուդն ամուսնանում է Էթելրեդի այրու՝ Էմմայի հետ։ Սա հյուսցի նվաճողի երկրորդ ամուսնությունն էր անգլիացի ազնվական տիկնոջ հետ։ Լոնդոնցիների դրամական միջոցներն օգտագործելով՝ Կնուդը վերակազմում է իր նավատորմը և լիիրավ կերպով ճանաչվում Անգլիայի թագավոր ։
Թագավորական իշխանության ամրապնդում
1018 (կամ 1019) թվականին անժառանգ մահանում է արքա Հարալդը՝ երկիրը թողնելով առանց թագավորի։ Կնուդը, փաստացիորեն, գահի հաջորդ օրինական ժառանգն էր և իր անօտարելի իրավունքին տեր կանգնելու համար վերջինս մեկնում է հայրենի երկիր ։ Նախքան Ռիբե մեկնելը, Կնուդը նամակ է հղում Անգլիայի իր հպատակներին, ասելով որ իր՝ Լոնդոնը լքելու պատճառը սպասվելիք «վտանգի» կանխումն ու նախատեսված ապստամբությունների ճնշումն է։ Դանիական ժամանակագրություններից մեկի համաձայն՝ Անգլիայի գահին տիրելուց հետո, դանիացիները գահընկեց են անում Հարալդին և ընդունում Կնուդի գերիշխանությունը, սակայն, որոշ ժամանակ անց ստիպված են լինում վերադարձնել եղբայրներից ավագին՝ Դանիայից Կնուդ I-ի հաճախակի բացակայությունների պատճառով։ Կնուդը լիիրավ կերպով ստանձնում է Դանիայի իշխանությունը միայն եղբոր մահվանից հետո ։
Նորվեգիայի թագավոր Օլաֆ II Հարալդսոնը և Շվեդիայի արքա Անունդ Յակոբը Անգլո-դանիական թագավորությունը դիտարկում էին որպես իրենց երկրների ինքնիշխանության պահպանման առջև առկախ լուրջ սպառնալիք։ Փորձելով չեզոքացնել այդ սպառնալիքը՝ վերջիններս Կնուդի Անգլիայում գտնվելու ժամանակահատվածում միացյալ ուժերով ռազմախուժում են Դանիա։ Վերջիններիս զինակցությամբ է հանդես գալիս նաև ռեգենտ Ուլֆը։ Կնուդը, սակայն, անակնալ կերպով կարողանում է շրջափակել Նորվեգիայի ծովային ուժերը և մարտի բռնկվել շվեդական նավատորմի հետ։ Հելգեի ճակատամարտում անգլո-դանիական միացյալ ուժերը ջախջախում են շվեդներին՝ ազդարարելով ռազմարշավի ելքը։ Կնուդ I-ը այս ամենից հաստատում է իր թագավորության գերագահությունը վասալական կախման մեջ գտնվող Նորվեգիայի և Շվեդիայի թագավորությունների նկատմամբ։ Հելգեի ծովամարտում ջախջախվելուց հետո Օլաֆը Հարալդսոնը թողնում է նորվեգական գահը և լքում երկիրը ։
1027 թվականին Կնուդը մեկնում է Հռոմ՝ Սուրբծննդյան տոնի նախօրեին դանիական թագի դեմ նորվեգա-շվեդական դավադրությանը սատարած Յառլ Ուլֆի սպանության մեղքը թոթափելու համար։ Հեռավոր այցի շրջանակներում վերջինս մասնակցում է նաև գերմանական ազգի Սրբազան Հռոմեական կայսրության գերիշխան Կոնրադ II-ի թագադրությանը։ Ավելի ուշ երկու երկրների բարեկամական հարաբերություններն ամրապնդվում են Սրբազան Հռոմեական կայսրության արքայազն Հենրիի և Դանիայի արքայադուստր Գունհիլդայի ամուսնությամբ առաջացած խնամիական կապերով։ Բացի այդ, որպես բարի կամքի դրսևորում՝ Կոնրադը Կնուդին է զիջում նաև գերմանացիների կողմից բռնազավթված Շլեզվիգի իշխանությունը, որը բուֆերային գոտի էր դանիացիների դեմ ։
Նորվեգական թագի նվաճում
Օլաֆ II-ը շարունակում է իշխանավարել Նորվեգիայում, քանի դեռ Յառլ Էրիկը Անգլիայում էր՝ Դանիայի արքա Կնուդ I-ի հետ միասին։ Աշխարհաքաղաքական նման պայմաններում Կնուդը դեռևս շարունակում էր թշնամանք տածել Նորվեգիայի միապետի նկատմամբ։ 1024 թվականին Կնուդը վերջնագիր է ներկայացնում Նորվեգիայի կառավարիչ Օլաֆին՝ պարտադրելով ընդունել Դանիայի գերագահությունը և ձեռք բերել վասալական տերության կարգավիճակ ։ Հելգեի ճակատամարտից հետո դանիացիներն անցնում են առավել վճռական քայլերի և 50 ռազմանավով արշավում են հյուսիսային հարևանի ուղղությամբ։ Արշավանքի կեսերին դանիական նավատորմը համալրում է ստանում, ինչն էլ Օլաֆին ստիպում է հեռանալ և պարփակվել Օսլո-ֆյորդում ։
Կնուդը և իր զորաբանակը շուտով ափ է դուրս գալիս Նորվեգիայում․ տեղի բնակչության մեծամասնությունն ընդունում է վերջինիս տիրապետությունը և հավատարմության երդում տալիս։ Նիդարոսում (այժմ հայտնի է Թրոնհեյմ անվամբ) Կնուդ I Մեծն օծվում է Նորվեգիայի թագավոր, ինչն էլ գործող միապետ Օլաֆին ստիպում է նահանջել և քաղաքական ապաստան խնդրել Շվեդիայում։ 1030 թվականին Օլաֆը վերադառնում է հայրենիք և փորձում վերականգնել իր իշխանությունը, սակայն սեփական երկրի բնակչությունը զորավիգ է լինում գործող օտար կառավարչին։ Կողմերի միջև առճակատման ժամանակ՝ Ստիկլաստադի ճակատամարտում, Օլաֆը զոհվում է։ Նորվեգիան ևս դառնում է Կնուդ I Մեծի ստեղծած ընդարձակ թագավորության մի մասնիկը։
Թագավորության վերելք
Հելգեի ճակատամարտից հետո Կնուդ I Մեծի ստեղծած վիկինգյան պետության տարածքները Բրիտանիա կղզուց՝ Թեմզա գետի ավազանից ձգվում էին արևմուտքում մինչև Զելանդիա՝ իր մեջ ներառելով Անգլիայի, արևմտյան Ուելսի, հարավային Շոտլանդիայի, Նորվեգիայի և Դանիայի տարածքը։ Նորվեգական թագի նվաճումից հետո ևս վիկինգների նվաճումները շարունակվում են, որի արդյունքում կարճ ժամանակում ձևավորվում է Հյուսիսծովյան կայսրությունը։
Թագավորական իշխանության զարթոնք
Նորվեգիայի նկատմամբ գերագահություն ստանալուց հետո, Կնուդը ներկայացնում է իր հավակնությունները Շվեդիայի մի մասի նկատմամբ։ Ինքնին, վերջինս Նորվեգիայի օկուպացիայից հետո շվեդական որոշ հատվածներ համարում էր իր թագավորության անքակտելի մասը։ Այդ ամենի մասին վկայում է արքայի կողմից հատած դրամները «Կնուդ՝ շվեդների արքա» մակագրությամբ։ Շվեդիայի պատմության նշյալ ժամանակաշրջանի նկարագրությունը բավականին անորոշ է և կծկտուր, և այդ իսկ պատճառով կարելի է ենթադրել (հաշվի առնելով արքայի հատած դրամը), որ Կնուդը իրապես տիրապետել է Շվեդական թագավորության տարածքի մի մասին։ Բացի այդ, իր կողմից հատված մետաղադրամներից մեկում Կնուդ Մեծը նաև նշել է Իռլանդիայի՝ իր թագավորության կազմի մեջ լինելու իրողության մասին։ Պատմական մատենագրությունները վկայում են այն մասին, որ Կնուդը բավականին բարյացակամ է տրամադրված եղել վենդերի (սլավոնների) նկատմամբ, ինչպես նաև դաշնակցային հարաբերություններ ունեցել լեհերի հետ։ 1022 թվականին նրա գլխավորած նավատորմը արշավում է Մերձբալթիկա և ասպատակում ափամերձ հողերը։
Հռոմից վերադառնալուց անմիջապես հետո, Կնուդը իր զորաշարժ է իրականացնում դեպի Շոտլանդիա։ Արդյունքում՝ Շոտլանդիայի թագավոր Մալքոլմ II-ը, ինչպես նաև կղզիներում իշխող ևս երկու արքաներ վասալական կախվածություն են ձեռք բերում։ Այդ արքաներից մեկը Դուբլինի արքա Էխմարկախ մակ Ռագնայիլն էր, որի իշխանության ոլորտում Մեն կղզին էր։ Դանիացիներին հարկատու էին նաև Բրիտանիա կղզու հարավ-արևմուտքում բնակվող ուելսցիները։ Ըստ իսլանդական սկզբնաղբյուրներից մեկի՝ Կնուդ I Մեծը կրում էր «Դաների արքա, իռլանդացիների արքա, անգլիացիների արքա և իսլանդացիների արքա» տիտղոսները։ Այդ կերպ իսլանդական աղբյուրները հավաստում են, որ Կնուդ I-ի բանակները հնարավոր է, որ իշխել են նույնիսկ հեռավոր Իսլանդիա կղզում։
Ծանոթագրություններ
Կատեգորիա:Սկանդինավիայի պատմություն Կատեգորիա:Եվրոպայի պատմական երկրներ Կատեգորիա:Եվրոպայի նախկին կայսրություններ Կատեգորիա:Անգլիայի պատմություն Կատեգորիա:Եվրոպայի նախկին միապետություններ Կատեգորիա:Վիկինգներ
Մամեդհասան Վելիև-Բահարլի
Մամեդհասան Վելիև-Բահարլի (Məhəmmədhəsən bəy Vəlili-Baharlı, ), ադրբեջանցի ազգագրագետ, Ադրբեջանի առաջին պետական բանկի գլխավոր տնտեսագետ, խորհրդային իշխանության քաղաքական հալածանքների զոհ։
Առավել հայտնի է իր «Ադրբեջան. ֆիզիկաաշխարհագրական, ազգագրական և տնտեսական ակնարկներ» աշխատության համար, որտեղ նկարագրում է ներկայիս Ադրբեջանի տարածք թյուրքական ցեղերի ներգաղթը և բնակեցումը այդ տարածաշրջանում։
Կենսագրություն
Ծնվել է 1896 թվականին Շուշիում (համաձայն այլ աղբյուրների՝ Բաքվում) բանաստեղծ Նաջաֆկուլու Շեյդայի և Զուլեյխա Վելիևայի ընտանիքում։ Քույրը՝ Սալթանաթ Վելիևա։ Ընտանիքը ծագում էր թյուրքական Բահարլի ցեղից։ Ավարտել է Բաքվի վարժարանը, որից հետո ուսումը շարունակել է Կիևի համալսարանի տնտեսական-աշխարհագրական ֆակուլտետում, որը ավարտել է 1915 թվականին։ Հետո դասավանդել է Բաքվի համալսարանում։ 1919 թվականի վերջից եղել է Ադրբեջանի պետական բանկի տնօրեն։ Խորհրդային իշխանության օրոք աշխատում էր Պլանային պետական կոմիտեում, դասավանդում էր Բաքվի պետական համալսարանի արևելագիտության ֆակուլտետում։ 1923 թվականին դարձել է Ադրբեջանի հետազոտության և ուսումնասիրության հասարակաության անդամ։ Եղել է ընդհատակյա Ադրբեջանի անկախության հասարակաության քարտուղարներից մեկը։ 1937 թվականին ձերբակալվել է և հալածանքների արդյունքում մահացել նույն թվականի հուլիսի 24-ին (համաձայն այլ աղբյուրների՝ 1943 թվաքականին աքսորավայրում)։
Գրականություն
Կատեգորիա:Շուշի քաղաքում ծնվածներ Կատեգորիա:1896 ծնունդներ Կատեգորիա:1937 մահեր Կատեգորիա:Ադրբեջանցի ազգագրագետներ Կատեգորիա:Տնտեսագետներ Կատեգորիա:Ադրբեջանցի գիտնականներ Կատեգորիա:Կիևի համալսարանի շրջանավարտներ Կատեգորիա:Խորհրդային գիտնականներ Կատեգորիա:20-րդ դարի գիտնականներ
Ֆանտասմագորիա
Այս ցուցադրման համար օգտագործվում էր մի կախարդական լապտեր։ Կերպարները թափանցիկ գույներով ներկվում էին նրա ապակու վրա, իսկ նրա մյուս մասերը ներկվում էին անթափանցիկ սևով։ Էկրանի համար օգտագործվում էին պատեր, ծխածածկույթ կամ կիսաթափանցիկ էկրաններ, որոնք գտնվում էին հանդիսատեսի և լապտերի միջև։ Պրոյեկտորը շարժողական էր, և պատճառ էր դառնում, որ կերպարները շարժվելիս երևան, կամ խառնվեն իրար մեջ : Օգտվում էին կմախքների, դևերի և ուրվականների կերպարներ։
Աղբյուրներ
Կատեգորիա:Կինոարվեստի պատմություն Կատեգորիա:Թատրոնի պատմություն
Գյոթեբորգ
Գյոթեբորգ (Göteborg), քաղաք և նավահանգիստ Շվեդիայամ, Կատեգատ նեղուցի ափին։ Բնակչության թվով երկրի երկրորդ քաղաքն է 446,9 հազար բնակչություն (1970)։ Տրանսպորտային կարևոր հանգույց է, Շվեդիայի նավաշինության, ավտոմոբիլաշինության, առանցքակալների արտադրության և նավթավերամշակման հիմնական կենտրոնը։ Զարգացած են նաև էլեկտրատեխնիկական, տեքստիլ և թղթի արդյունաբերությունը։ Ունի համալսարան, պոլիտեխնիկական և առևտրական ինստիտուտներ, թանգարաններ։
Պատմություն
Հիմնադրվել է 17-րդ դարի սկզբին։ Անվանումը (Göteborg) շվեդերենից թարգմանվում է «գոթական ամրոց»։ Այն առաջացել է Շվեդիայի հարավում մեր թվարկությունից առաջ բնակված գոթեր ցեղի անվանումից։
Trigga
«Trigga», ամերիկացի R&B երգիչ Թրեյ Սոնգզի վեցերորդ ստուդիական ալբոմն է։ Այն թողարկվել է 2014 թվականի հուլիսի 1-ին, Songbook և Atlantic Records լեյբլների կողմից։ Թողարկման առաջին շաբաթում ալբոմը Միացյալ Նահանգներում ունեցել է 105,000 օրինակի վաճառք և գլխավորել է Billboard 200 ալբոմների հիթ շքերթը ։ Ալբոմը ներառում է զուգերգեր Նիքի Մինաժի, Միլա Ջեյի, Ty Dolla Sign-ի, Ջասթին Բիբերի և Ջուսի Ջեյի հետ համագործակցությամբ։ Ալբոմի 6 սինգլներն են՝ «Na Na», «SmartPhones», «Foreign», «Change Your Mind», «What's Best for You» և «Touchin, Lovin»։
Գյոթեբորգ
Ծանոթագրություններ
Կատեգորիա:Շվեդիայի քաղաքներ Կատեգորիա:Հյուսիսային ծովի նավահանգստային քաղաքներ Կատեգորիա:1621 թվականին հիմնադրված բնակավայրեր
Trigga
Արտաքին հղումներ
Կատեգորիա:2014 ալբոմներ Կատեգորիա:Անգլալեզու ալբոմներ
Կախարդական խանութը
«Կախարդական խանութը», 1953 թվականին նկարահանված խորհրդային մուլտիպլիկացիոն ֆիլմ ըստ Վլադիմիր Սուտեևի համանուն հեքիաթի։ Ռեժիսորներ Լեոնիդ Ամալրիկի և Վլադիմիր Պոլկովնիկովի վերջին համատեղ աշխատանքը ։
Սյուժե
Պիոներ Վիտյա Պետրովը ցանկանում է նկատվել և այդ պատճառով որոշում է պատի թերթ նկարել, ինքը, սակայն, նկարել չի կարողանում։ Նա գնում է իր դասընկեր Միշայի մոտ և խնդրում է օգնել իրեն։ Սակայն Միշան զբաղված էր տնային աշխատանքներով, և Վիտյան որոշում է սպասել նրան։ Պարապությունից նա հետաքրքրվում է կախարդական հեքիաթների գիրք-ժողովածուով և քնում է։ Երբ ժամացույցը խփում է երեկոյան ժամը յոթը, Վիտյան երազում հայտնվում է «Մանկական կախարդական խանութ» հնչեղ անվանումով խանութի մոտ։ Այդ խանութում (որի տերը բարեհոգի Մագ-Զավմագն էր) Վիտյան ստանում է ներկեր, որոնք ինքնուրյուն նկարում են։ Ներկերը նկարում են պատի թերթ, բայց բոլոր նկարները Վիտյայի ծաղրանկարներն էին։ Պատի թերթ նկարելուց առաջ նա չէր լսել, որ թերթը պետք է նվիրված լինի ծուլացող պիոներներին, իսկ երբ ներկերին հրամաններ է տալիս, հարկ չի համարում կարդալ նշումների վերնագրերը, որոնք պետք է տեղ գտնեին թերթում։ Երեխաները միայն ծիծաղում են արդարանալու նրա փորձերի վրա։ Այդ դեպքը կարծես հուշում է Վիտյային իր ընտրած սխալ ճանապարհի մասին։ Բայց դա հասկանալու փոխարեն նա որոշում է ազատվել ներկերից և փոխարինում է դրանք բալալայկայով, որն ինքնուրյուն նվագում է։ Գալով ինքնագործունեության երեկույթին, Վիտյան հանկարծ մոռանում է կախարդական բառերը, իսկ կախարդական բառերի թուղթը չի կարողանում դուրս հանել, քանի որ Մագ-Զավմագը այն թաքցրել է բալալայկայի մեջ (ակնհայտորեն նրա համար, որպեսզի Վիտյան հերթական պարտության միջոցով հասկանա, որ սխալ է գործում)։ Ոչինչ չի կատարվում, իսկ երեխաները նորից ծիծաղում են նրա վրա։ Այդ ժամանակ Վիտյան կախարդական բալալայկան փոխարինում է կառավարվող ֆուտբոլի գնդակով, որպեսզի խաղա հարևան դպրոցի երեխաների հետ։ Բայց քանի դեռ նա փորձում էր արտասանել կախարդական բառերն ամբողջությամբ, նրանց դպրոցի դարպասին խփում են 13 գոլ։ Խաղը անկանխատեսելի էր, իսկ կախարդական բառերը նախորդներից երկար էին։ Այդ խայտառակությունից հետո նա որոշում է, որ ամեն ինչ պետք է ինքնուրույն անի։ Գլխիկոր նա հայտնվում է խանութում և խոստովանում է Մագ-Զավմագին այդ մասին։ Վիտյային վերջին անգամ ստուգելու համար Մագ-Զավմագը նրան օգնություն է առաջարկում. թելադրության համար կախարդական գրիչ, որը գրում է առանց սխալների։ Սակայն Վիտյան հրաժարվում է գրիչից, ասելով, որ իր սովորական գրիչով կգրի։ Ուրախ Մագ-Զավմագը շնորհավորում է Վիտյային նրա ընտրության համար, որից հետո դնում է անտեսանելի գլխարկն ու հեռանում։ Ժամը ութին Վիտյան արթնանում է։ Միշան արդեն վերջացրել է դասերը և պատրաստ է օգնել նրան պատի թերթ պատրաստել, բայց դաստիարակչական երազից հետո Վիտյան որոշում է պատի թերթն ինքնուրույն նկարել։
Ծանոթագրություններ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1953 մուլտֆիլմեր Կատեգորիա:Խորհրդային մուլտֆիլմեր Կատեգորիա:Վլադիմիր Պոլկովնիկովի մուլտֆիլմեր Կատեգորիա:Լեոնիդ Ամալրիկի մուլտֆիլմեր
Թրանյոյ
Թրանյոյի զինանշանը
Թրանյո կոմունայի զինանշանը հաստատվել է 1987 թվականի մայիսի 15-ին և իրենից ներկայացնում է սպիտակ գույնով ներկված վահան, ներքևի մասը սուր, որի վրա պատկերված է սև գույնի ատլանտյան պանտուս տեսակի ձուկ։ Այն խորհրդանշում է տվյալ տարածքում նշված ձկնատեսակի առատությունը և կոմունայի բնակիչների համար ձկնորսության կարևորությունը ։
Ջեյմս Քրյուս
Ջեյմս Քրյուս (James Krüss, ), գերմանացի մանկական գրող և բանաստեղծ։
Թրանյոյ
Բնակչություն
Համաձայն 2007 թվականի մարդահամարի տվյալների՝ Թրանյո կոմունայում բնակվում է 1579 մարդ։ Կոմունայի բնակչության քանակը վերջին 60 տարում նվազել է ։
Ծանոթագրություններ
Կատեգորիա:Թրոմս ֆյուլքեի կոմունաներ
Ջեյմս Քրյուս
Կյանք և կենսագործունեություն
Ջեյմս Քրյուսը ծնվել է Հելգոլանդ կղզում բնակվող էլեկտրատեխնիկի ընտանիքում։
Պատերազմի պատճառով 1941 թվականին ընտանիքը տեղափոխվել է մայրցամաք։ 1944 թվականի օգոստոսին Քրյուսը զորակոչվել է գերմանական բանակ, պատերազմի ավարտից հետո բնակություն է հաստատել Համբուրգում։ 1948 թվականին ավարտել է Լյունեբուրգի Մանկավարժական ուսումնարանը, սակայն որպես ուսուցիչ աշխատելու փոխարեն՝ տարվել է գրականությամբ։ 1951 թվականին սկսել է ակտիվ կերպով աշխատակցել ռադիոյին և թերթերին։
1950 թվականին Էրիխ Քեսթների խորհրդով որոշում է ստեղծագործել մանուկների համար։ Նրա առաջին՝ «Հանզելմանը ճանապարհորդում է երկրի շուրջը» պատկերազարդ գիրքը հրատարակվել է 1953 թվականին։ Քրյուսը մի քանի տասնյակ արձակ և բանաստեղծական բովանդակությամբ մանկական գրքերի հեղինակ է, որոնցից ամենահայտնին «Թիմ Թալլերը կամ վաճառված ժպիտը» հեքիաթն է (1962)։ Պատանիների համար գրված արկածախնդրական այդ հեքիաթում հեղինակն օգտագործում է իրավիճակներ՝ փոխառնված դասական գրականության տարբեր ստեղծագործություններից, օրինակ՝ Գյոթեի «Ֆաուստից»։ Դիցաբանական տարրերով և գրական պատրանքներով հագեցվածությունը՝ իր ամբողջական սահմանակվածության հետ մեկտեղ, այդ վեպը դարձնում է 20-րդ դարի դասական գրականության ստեղծագործություն, որն, ի դեպ, հավասարապես հետաքրքիր է և՛ մանուկների, և՛ մեծահասակների համար։
«Թիմ Թալլերը կամ վաճառված ժպիտը» հեքիաթի համար Քրյուսը 1968 թվականին պարգևատրվել է Հանս Քրիստիան Անդերսենի շքանշանով, որին արժանանում են միայն մանկական լավագույն գրողները և մանկական գրքեր պատկերազարդող լավագույն նկարիչները։ Այս շքանշանն անվանում են նաև «Նոբելյան մրցանակ Մանկական գրողների համար» ։
Գրականության վերաբերյալ իր հայացքները Ջեյմս Քրյուսը շարադրել է «Միամտությունը և արվեստի ընկալումը. մտորումներ մանկական գրականության վերաբերյալ» (1969) գրքում։ Գրողի գրչին են պատկանում նաև մի շարք երգեր, ռադիոներկայացումներ, հեռուստասցենարներ և տարբեր լեզուներից գերմաներեն թարգմանված բազմազան ստեղծագործություններ։
1966 թվականին Քրյուսը սկսել է բնակվել Գրան-Կանարիա կղզում, որտեղ և 1997 թվականի օգոստոսի 2-ին մահացել է։ Գրողի աճյունը թաղված է նրա հայրենիքում՝ Հելգոլանդ կղզում։
Ծանոթագրություններ
Կատեգորիա:Գերմանացի բանաստեղծներ Կատեգորիա:Գերմանացի մանկագիրներ Կատեգորիա:Գերմանացի արձակագիրներ Կատեգորիա:Գերմանացի թարգմանիչներ Կատեգորիա:20-րդ դարի վիպասաններ Կատեգորիա:Գերմանացի լրագրողներ Կատեգորիա:Գերմանացի դրամատուրգներ Կատեգորիա:Գերմանալեզու բանաստեղծներ Կատեգորիա:Գերմանացի գրողներ
Ֆանտասմագորիա (այլ կիրառումներ)
Ֆանտասմագորիա կարող է վերաբերել հետևյալին՝
(263) Դրեզդա
(263) Դրեզդա (Dresda), աստերոիդ աստերոիդների հիմնական գոտում։ Հայտնաբերվել է 1886 թվականի նոյեմբերի 3-ին Յոհան Պալիսայի կողմից Վիեննայում ։
Կոնտակտո
Կոնտակտո (էսպերանտո՝|«Kontakto»|+=, թարգմանաբար՝ «կոնտակտ»), Էսպերանտո համաշխարհային ասոցիացիայի կողմից հրատարակված էսպերանտո լեզվով միջազգային ամսագիր (UEA): Ամսագիրը հիմնադրվել է 1963 թվականին և ներկայումս տարածվել և ընթերցվում է աշխարհի շուրջ 90 երկրներում։ Ամսագիրը հիմնականում հրապարակում է հասարակական-քաղաքական և մշակութային թեմաներով նյութեր, հատուկ ուշադրություն է դարձվում էսպերանտո «պարզ» նյութերի հրապարակմանը, որոնք կարող են օգտագործվել էսպերանտո սովորելու համար։
(263) Դրեզդա
Միջին հեռավորությունը Արեգակից կազմում է 2,887622 ա. մ., առավելագույնը մոտենում է 2,6692 ա. մ. հեռավորության վրա և հեռանում 3,106 ա. մ. ։ Արեգակի շուրջ մեկ ամբողջական պտույտ է կատարում 1792,29 երկրային օրվա ընթացքում, իր ուղեծրով շարժվելով միջինում 0,20086 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։
Դրեզդա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Կոնտակտո
Հրատարակություն և տարածում
Ամսագիրը տպագրվում է Լեհաստանում, այնտեղից էլ ուղարկվում է ամբողջ աշխարհին։ Հոդվածների հեղինակներն են աշխարհի տարբեր երկրներից ժամանած էսպանդիստները։ Թարգմանական նյութերը հրապարակվում են շատ ավելի քիչ, քան նրանք, որոնք բնօրինակով գրված են էսպերանտոյով։ Ամսագիրը կարող է գրվել աշխարհի ցանկացած վայրի՝ Էսպերանտո Համաշխարհային Ասոցիացիայի միջնորդների միջոցով։ Տարեկան լույս է տեսնում 6 համար, տարեկան բաժանորդագրության արժեքը տատանվում է՝ կախված երկրից 10-35 եվրոյի սահմաններում։ Էսպանդիստների համաշխարհային երիտասարդական կազմակերպության անհատական անդամները ամսագիրն ստանում են ավտոմատ կերպով։ Բացի այդ, UEA-ի պաշտոնական կայքում պարբերաբար հայտնվում են թարմ համարների PDF տարբերակները։ Թույլ տեսողություն ունեցողները կարող են ստանալ ամսագրի աուդիո տարբերակը։
(263) Դրեզդա
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1886 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոնտակտո
Թեմատիկա
Ամսագրի ընդհանուր ուղղվածությունը սահմանվում է որպես հասարակական-մշակութային, պարբերաբար հրապարակվում են հոդվածներ, որոնք հետաքրքրում են երիտասարդներին՝ հոբբիներ, ինտերնետ, ճանապարհորդություն և այլն։ Չնայած այն հանգամանքին, որ ամսագիրը հրապարակվում է էսպերանտոյով, էսպերանտո բովանդակության մասին (նորություններ էսպերանտո միջոցառումների մասին, էսպերանտո համայնքի զարգացման խնդրահարույց հոդվածներ և այլն), հաճախ չեն հրապարակվում։ Այնուամենայնիվ, էսպերանտո-մշակույթին (էսպերանտո-գրականությանը, էսպերանտո տիրապետման երեւույթին ծնունդից և այլն) նվիրված նյութերը քիչ չեն, գրեթե յուրաքանչյուր համարում հրապարակվում են նոր էսպերանտո-գրքերի և ձայնասկավառակների մասին գրախոսություններ։
Հատուկ ուշադրություն է դարձվում «պարզ էսպերանտո» (այսպես կոչված «պարզ» և «շատ պարզ» բառային ցուցակների օգտագործմամբ) նյութերի հրապարակմանը, որոնք կարող են օգտագործվել էսպերանտոյի տիրապետման սկզբնական փուլերում։
Արտաքին հղումներ
Կատեգորիա:Մշակութային ամսագրեր
Աստերոիդների ցանկ (83601-83700)
Աստերոիդների ցանկ (83501-83600) * Աստերոիդների ցանկ * Աստերոիդների ցանկ (83701-83800)
Մարիա Կարապետյան
Կենսագրություն
Մարիա Կարապետյանը ծնվել է 1988 թվականի փետրվարի 20-ին Վանաձորում:
Մինչև 2008 թվականը սովորել է Երևանի Վ. Բրյուսովի անվան պետական լեզվաբանական համալսարանի լեզվաբանության և միջմշակույթային հաղորդակցության ֆակուլտետում՝ ստանալով լեզվաբան-երկրագետի որակավորում։ 2010 թվականին խորացրել է գիտելիքները և ավարտել նույն ֆակուլտետի մագիստրատուրան։ 2015 թվականին անցել է Հռոմի երրորդ համալսարանի «Խաղաղության ուսումնասիրություններ. միջազգային համագործակցություն, մարդու իրավունքներ և Եվրոպական միության քաղաքականություն» մագիստրոսական ծրագրը։
Անդամակցում է «Ռոնդինե. խաղաղության ցիտադել» («Rondine Cittadella della Pace») իտալական ասոցիացիայի ղեկավար խորհրդին։
Քաղաքական գործունեություն
2018 թվականի դեկտեմբերի 9-ին «Իմ քայլը» կուսակցությունների դաշինքի համապետական ընտրական ցուցակով ընտրվել է ՀՀ ԱԺ 7-րդ գումարման պատգամավոր։
Քննադատություն
2023 թվականի հուլիսին Կանադայի Վանկուվեր քաղաքում տեղի ունեցած Եվրոպայի անվտանգության և համագործակցության կազմակերպության խորհրդարանական վեհաժողովի 30-րդ նստաշրջանի ընթացքում ՀՀ Ազգային ժողովի պատվիրակության անդամ Մարիա Կարապետյանը ելույթ ունենալով հայտնել է, որ Հայաստանը ճանաչում է Ադրբեջանի տարածքային ամբողջականությունը՝ ներառյալ Լեռնային Ղարաբաղը, ինչի հետևանքով քննադատության է արժանացել հայ հանրության, հասարակական և քաղաքական գործիչների կողմից   ։
Ընտանիք
Ամուսնացած չէ։
Ծանոթագրություններ
Կատեգորիա:ՀՀ ԱԺ 7-րդ գումարման պատգամավորներ Կատեգորիա:ՀՀ ԱԺ 8-րդ գումարման պատգամավորներ Կատեգորիա:Քաղաքացիական պայմանագիր կուսակցության անդամներ
Բրազիլական դրոշների ցանկ
Նահանգների դրոշներ
Բրազիլիայի վարչաշրջաններ դրոշներ պատկերասրահում երևում են 26 Բրազիլական վարչական շրջանների և Ֆեդերատիվ շրջանների դրոշները։